Jutlandia Saxophone Quartet er en dansk klassisk saxofonkvartet dannet i 1996 .  Historie Jutlandia Saxofonkvartet blev dannet i 1996 af Kasper Hemmer Pihl, Claus Olesen, Michael H. Lund og Florián Navarro. Kvartettens medlemmer har alle studeret på Det Jyske Musikkonservatorium i Aarhus. Kvartettens markerede sig første gang i 1998 hvor den deltog i Danmarks Radios kammermusikkonkurence. Siden udviklede kvartetten sig til at blive et af de mest aktive ensembler i Danmark, med et aktivt virke i musikforeninger, kirker, festivaler mm.  Profil Jutlandia Saxofonkvartet har en meget bred profil, men især bemærkes kvartettens mange arrangementer af store klassiske værker og på den anden side ensemblets stærke engagement i samtidsmusikken, ikke mindst et nært samarbejde med komponister som Kasper Jarnum, Morten Skovgaard Danielsen, Svend Nielsen, Eyvind Gulbrandsen m.fl.